Obrienia

Obrienia er en slekt av utdødde biller.

Utseende 
Ganske små (1,8-3,4 millimeter), avlange, brunlige biller. De hadde en forlenget snute og er derfor gjerne blitt plassert sammen med snutebillene. Kroppen var noe flat og med tynt hudpanser (lite sklerotisert), ingen hår er synlige på fossilene. Hodet hadde nokså store, utstående fasettøyne. Antennene var nokså kraftige, middels lange, 11-leddete, ikke knebøyde, ytterst med en en-leddet, spoleformet klubbe. Dekkvingene hadde fine lengdefurer.

Historie 
Gruppen er kjent fra trias (235-221 millioner år før nåtid) fra Kirgisistan.

Systematisk inndeling 
Gruppens systematiske plassering er ganske uklar. Legalov (2012) plasserte den som nærtstående til snutebillene i gruppen Curculioniformia.

 Ordenen biller, Coleoptera
 Underordenen Archostemata (eventuelt Polyphaga)
 Familien Obrieniidae Zherikhin & Gratshev, 1993
 Underfamilien Obrieniinae Zherikhin & Gratshev, 1993
 Slekten Obrienia Zherikhin & Gratshev, 1993 - tre arter fra trias
 Obrienia illaetabilis Zherikhin & Gratshev, 1993
 Obrienia ingurgata Zherikhin & Gratshev, 1993
 Obrienia kuscheli Zherikhin & Gratshev, 1993

Referanser

Eksterne lenker 
 Obrienia på Fossilworks 
 

Biller
Archostemata
Fossile insekter
Biller formelt beskrevet i 1993